Dialog cu Părintele Serafim Rose despre vârsta pământului, 
datarea cu carbon 14 , straturile geologice, originea corpurilor 
cereşti, creationistii ştiinţifici, evolutionism, limitele schimbării 

biologice, evoluţia umana. 



întrebări si răspunsuri 

Din cursul despre Cartea Facerii (1981 si 1982) - Părintele Serafim Rose 

1. Vârsta pământului 

STUDENT: După cronologia biblică, pământul are cam 7500 de ani vechime; dar după evolutionisti, si chiar 
după istoria predată în licee, pământul are miliarde de ani vechime. Cum explicaţi acest lucru ? 

Părintele SERAFIM: Avem câteva cărţi pe această temă, pe care vi le voi arăta. Există destui oameni care, în 
ultimii zece sau douăzeci de ani, au început să contraatace pe cei ce sunt extrem de siguri de această teorie. 
Există un grup în San Diego numit Institutul de cercetări creationiste si un altul în Michigan, numit Societatea 
pentru cercetarea creaţiei. Ei au dat la iveală câteva cărţi de ştiinţă care examinează problema: pe ce temei fac 
oamenii aceste prezumţii despre milioanele si miliardele de ani ? Se dovedeşte că teoria conţine mult mai multe 
ipoteze decât fapte. 

Există o carte scrisă de un evoluţionist, intitulată Cum s-a alcătuit scala timpului preistoric (The Growth of a 
Prehistoric Time Scale), in care autorul (William B.N. Berry) admite că pentru a interpreta milioanele si 
miliardele de ani trebuie presupus că flintele fosilizate din nivelurile inferioare de roci sunt strămoşii evolutivi 
ai celor din nivelurile superioare. Dar se întâmplă adeseori ca aceste straturi să fie în ordine greşită după teoria 
evolutionistăstraturile cu organisme mai primitive se află în partea de sus. 

Prin urmare, este la fel ca în vremea lui Copernic. Pe-atunci exista interpretarea ptolemeică a mişcării corpurilor 
cereşti, potrivit căreia soarele planetele si stelele se învârteau toate în jurul pământului. S-a pus întrebarea- de 
ce oare planetele nu corespund cu stelele ? Unii antici ziceau că aceasta se datorează faptului că se află în sfere 
diferite. Adică stelele sunt mai îndepărtate iar planetele mai apropiate; deci planetele par a se deplasa mai iute 
Dar atunci de ce uneori planetele merg înainte iar alteori înapoi ? Pentru explicarea mişcării lor astronomii 
ptolemeici trebuiau să spună că ele se rotesc fiecare în jurul alteia, într-o mişcare foarte complexă de cicluri si 
epicicluri oscilând în jurul pământului. Unele merg înapoi, altele alcătuiesc cifra opt' 

Urmărirea mişcărilor planetelor după modelul ptolemeic devenise atât de complicată, încât lui Copernic i-a 
venit ideea că poate toate acestea sunt greşite - poate că pământul si planetele se mişcau în jurul soarelui. A 
început să facă socoteli pornind de la această idee, iar teoria lui s-a dovedit mult mai simplă. Până la urmă am 
ajuns să acceptăm că teoria lui era cea adevărată. 

Asemeni astronomilor ptolemeici, evolutionistii ce studiază straturile care conţin fosile descoperă adesea că ele 
sunt cu susul în jos, în ordinea greşită, sau prea apropiate între ele conform ideilor evoluţioniste. Ei numesc 
aceste lucruri "disconformităti", "paraconformităti" sau "pseudo-conformităti". Ei trebuie să găsească justificări 
pentru faptul că totul este în ordinea greşită. Dacă îi întrebi de unde ştiu care e ordinea corectă, vor admite că 
singurul motiv după care cunosc ordinea corectă este faptul că ştiu că evoluţia e adevărată. [Vezi W.B.N. Berry, 
Growth ofa Prehistoric Time Scale, ed. cit., p. 42.] Vedeţi, este ceva necurat la mijloc. Ar trebui să dovedească 
teoria, iar pentru a dovedi teoria trebuie să pornească de la ea. Deci nu este ceva atât de concret pe cât se spune. 



Creationistii ştiinţifici, cum îsi spun ei însisi, au câteva cărţi interesante despre dovezile vechimii 
pământului. [Principalele cărţi la care iăcea referinţă Părintele Serafim sunt Potopul din Cartea Facerii (1961) si 
Creationismul ştiinţific (1974), ambele de Dr. Henry Morris.] Depinde doar de felul dovezilor de care te 
serveşti. Este o ceva foarte ipotetic. Nu este nici pe departe la fel de clar precum Cartea Facerii. 

2. Datarea cu Carbon 14 

STUDENT: Ce ne puteţi spune despre sistemul de datare cu Carbon 14 ? 

Părintele SERAFIM: Datarea cu carbon se foloseşte doar pentru substanţe organice. Perioada de înjumătătire 
al Carbonului 14 este de 5700 de ani, deci e limpede că această metodă nu poate merge prea departe în urmă. 
Unii cred că se poate ajunge cu ea până la 20 000 de ani sau mai mult, dar aceasta ar implica atât de multe 
presupuneri, încât nu poate fi precisă. Chiar apărătorii ei spun că te poţi încrede în ea cam până la 3000 de ani 
în urmă, dar, dacă se merge mai departe, devine din ce în ce mai puţin demnă de încredere. Sistemul se bazează 
pe un întreg set de presupoziţii. 

[Robert Lee, redactor sef adjunct la revista Anthropologîcal Journal of Canada, scrie despre incertitudinea 
datării cu radiocarbon: "Problemele metodei de datare cu radiocarbon sunt incontestabil adânci si serioase. în 
ciuda celor 35 de ani de perfecţionare tehnologică si unei mai bune înţelegeri, principiile ce stau la baza 
metodei au fost puternic puse la îndoială... Continuarea folosirii metodei depinde de un demers de tipul 
Tîndreptării pe parcurst', permiţând aici o contaminare, dincolo o fracţionare si ajustare ori de câte ori este 
posibil. Astfel că nu e de mirare că cel puţin jumătate din datări sunt respinse. E de mirare faptul că cealaltă 
jumătate ajunge să fie acceptată. [...] Indiferent cât de Tutilăt' este, totuşi metoda radiocarbonului nu este 
capabilă să ofere rezultate precise si demne de încredere. Există mari discrepante, cronologia e neuniformă si 
relativă, iar datele acceptate sunt de obicei datele selectate" ("Radiocarbon, Ages in Error", în 
Anthropologîcal Journal of Canada, voi. 19, nr. 3, 1981, pp. 9; 29).] 

Conform specialiştilor, cel mai de încredere sistem de datare nu este ra diocarbonul, ci datarea după inelele de 
creştere a copacilor [dendrocronologie]. Recent s-au putut testa o întreagă serie de lucruri, comparându-se 
datele sistemului radiocarbon cu datele oferite de cercurile copacilor, si s-a descoperit că metoda datării cu 
radiocarbon se abătea mult mai mult decât se credea. Calculele după inelele copacilor aveau tendinţa să dea 
vârste mai mari cu câteva secole decât cele cu radiocarbon. Alte metode radiometrice se folosesc pentru a 
obţine vârste de milioane si miliarde de ani: metoda potasiu-argon etc. Si aceste metode se bazează pe tot felul 
de idei preconcepute; trebuie să accepţi acele idei preconcepute înainte ca sistemul să "funcţioneze". 

[Datarea cu radiocarbon de bazează pe un alt set de presupuneri decât celelalte metode. Pentru o scurtă 
trecere în revistă a acelor presupuneri vezi Henry M. Morris, Scientlfic Creationisin, op. cit., pp. 140-49; 162- 
67.] 

Toate pornesc de la presupunerea că nu a existat vreo contaminare de-a lungul secolelor între un element si 
celălalt, si că nici unul dintre elementele finale [componentele "fiice"] nu a fost prezent la început. 
Evolutionistii nu ştiu aceste lucruri; ei presupun că totul era uniform, de la zero până la ceea ce cunoaştem 
acum. Dacă lucrul acesta e adevărat, iar rata schimbării a fost uniformă, atunci putem calcula vârsta fosilelor 
oarecum precis; dar dacă nu e adevărat, întregul sistem poate fi foarte departe de realitate. Au existat greşeli 
notorii. Oamenii au făcut teste radiometrice asupra unor roci care se formaseră de puţin timp, si au ajuns la 
vârste de până la trei miliarde de ani. 

3. Straturile geologice 

STUDENT: Ce ne puteţi spune despre diferitele straturi, precum cele din Marele Canion, despre care se 
presupune că s-au depus cu o anume periodicitate ? 

Părintele SERAFIM: Exista o vastă problematică ştiinţifică legată de straturi. Straturile nu au etichete care să 
spună: "Eu am cinci milioane de ani vechime; eu am zece milioane de ani vechime". Există o carte excelentă pe 



această temă, Potopul din Cartea Facerii (The Genesis Flood) de Henry Morris, în care el interpretează straturile 
în termenii unei singure catastrofe, adică Potopul lui Noe. Prezentarea este ştiinţifică. O puteţi cerceta si puteţi 
vedea dacă are sau nu dreptate. 

Cred că ar trebui ca mai mulţi oameni să privească ambele fete ale medaliei si să vadă care model are mai mult 
sens. In foarte multe privinţe modelul evoluţionist are lipsuri în ceea ce priveşte straturile; de fapt, chiar 
evolutionistii însisi ti-ar spune, probabil, acelaşi lucru. întrebarea este: oare celălalt model este mai corect ? 

Când se ajunge la ceva de felul straturilor, este vorba, desigur, de o problemă ştiinţifică. Depunerea straturilor 
este, evident, un proces ştiinţific ce a avut loc în timp. 

[Una dinti-e cele mai interesante cercetări în domeniu a fost făcută de geologul francez Guy Berthault, întâi la 
Institute de Mechanique des Fluides din Marsilia, iar apoi la laboratorul hidraulic de la Colorado University's 
Engineering Research Center. "începând din 1985", scrie Richard Milton, "Berthault a realizat o serie de 
experimente de laborator ce cuprindeau vărsarea unor sedimente în nişte recipiente mari cu apă în mişcare, 
pentru a studia structura internă a straturilor si felul cum are loc stratificarea... Berthault a descoperit că... 
sedimentele se aşezau la fund aproape imediat, dar particulele fine erau separate de particulele mai mari de 
curentul apei, dând impresia de straturi... Rezultatele au fost publicate de către Academia Franceză de Ştiinţe 
în 1986 si 1988 si au fost prezentate la Congresul naţional al sedimentologilor de la Brest în 1991... Lucrările 
de laborator nu au fost făcute izolat, ci au fost suplimentate cu observaţii pe teren ale unor dezastre naturale 
precum inundaţia de la Bijou Creek, Colorado, din 1965, formaţiile sedimentare ce au urmat erupţiei de la 
Mount St. Helens din 1980, ca si forajele marine făcute de vasul Glomar Challenger în 1975... După Berthault, 
TExperimentele contrazic ideea lentei construiri a unui strat după altul. Scala temporală se reduce de la sute 
de milioane de ani la una sau două catastrofe ce produc aproape instantaneu stratificărit' [Berthault, Compte- 
Rendus Academie des Science II, 3 decembrie 1986, 16 februarie 1988]. Aceste cuvinte aparent inocente 
vestesc moartea ideii că existenta miilor de metri de sedimente este in sine o dovadă in favoarea unei vârste 
mari a pământului" (Milton, Shattering the Myths ofDarwinism, ed. cit., pp. 77-78). (n. ed.)J 

Prin urmare, este altceva decât cele Sase Zile ale Facerii - este vorba despre ceea ce a avut loc după cele Sase 
Zile. Este un lucru supus dezbaterii ştiinţifice. 



4. O chestiune de modele 

Părintele SERAFIM: Savanţii dispun de ceea ce se cheamă modele. Ieri am vorbit de modelul ptolemeic - în 
care pământul e centrul universului, iar toate stelele si planetele se învârt în jurul pământului. întrucât, după 
cum se poate observa, planetele se mişcă în jurul pământului cu viteze diferite de ale stelelor, trebuia ca 
astronomii ptolemeici să aibă teorii despre felul cum mergeau înapoi si înainte, formau cifra opt etc. Cum puteţi 
vedea chiar acum, în ultimele sase luni sau cam asa, Saturn si Jupiter au fost pe cer împreună. Dacă le-ati fi 
observat, ati fi putut vedea cum la început una mergea înainte, apoi amândouă au mers înapoi, apoi Saturn a 
devenit mai palidă iar Jupiter mai strălucitoare. După modelul copernican se poate explica de ce se întâmplă 
asa, fiindcă ele sunt în faze diferite în orbitele pe care se rotesc în jurul soarelui. Din punctul nostru de vedere 
ele par a se apropia, când de fapt ele nu fac decât să se rotească în jurul soarelui. Un alt exemplu e Venus. Chiar 
acum Venus a devenit încă o dată luceafăr de seară în jos, la orizont. 

Acum câteva luni era luceafăr de dimineaţă - fiind deja acolo în zori înainte de răsăritul soarelui. 

Modelul ptolemeic a fost dovedit deficitar fiindcă nu explica faptele la fel de bine ca modelul copernican. 
Copemic a spus că, dacă interpretăm pământul si celelalte planete ca rotindu-se în jurul soarelui, atunci toate 
mişcările capătă sens; adică sunt foarte uşor de explicat matematic. Până la urmă acest lucru a fost acceptat. 
Astăzi, calculând conform modelului copernican, putem trimite nave spaţiale până aproape de Saturn fără să 
greşim; de fapt este chiar ceva uimitor de precis. Pare deci evident că toate planetele se învârt în jurul soarelui, 
chiar dacă, după observaţiile noastre, soarele se roteşte in jurul pământului. 



Prin urmare, este foarte important ce model adoptăm. în cursul de fată vom studia modelul patristic despre cele 
Sase Zile ale Facerii. 



5. Originea corpurilor cereşti (cosmogonia patristica) 

Părintele SERAFIM: Relatarea Cărţii Facerii despre Ziua a Patra a Facerii este greu de adaptat ideilor 
obişnuite despre univers, fiindcă Scriptura si Sfinţii Părinţi afirmă cu certitudine că soarele a fost creat în acea 
Zi, după ce pământul, plantele si copacii existau deja. Mai mult, Părinţii spun că soarele, luna si stelele (ca si 
toate găurile negre si tot ce se mai află în spaţiu) au fost create în Ziua a Patra într-o clipită. Dumnezeu a făcut 
un semn cu mâna si toate au luat flintă, la distante de triliarde de mile. Bineînţeles că Dumnezeu este mai mare 
decât universul, deci de ce nu ar fi fost în stare să facă acest lucru ? Pentru el nu e deloc greu. 

Aceasta dă o cu totul altă perspectivă asupra lumii. E o întreagă cosmogonie - explicarea începutului lucrurilor. 

Cosmogonia evoluţionistă modernă, popularizată de oameni precum Cari Sagan, susţine că a existat un punct 
care a avut un "big-bang", iar apoi totul s-a dezvoltat din el fără nici un Dumnezeu. 

[Omul recunoscut a fi "părintele" cosmogoniei Big-Bang-ului a fost Abatele George Lemaître (1894-1966), un 
preot iezuit. Intr-o zi a anului 1931, pe când citea un articol despre originea si sfârşitul lumii, i-a venit ideea că 
universul a explodat si apoi a evoluat dintr-un "atom primordial". Contemporan cu colegul său iezuit Teilhard 
de Chardin, el a încercat să facă pentru astronomie ceea ce Teilhard făcuse pentru biologie: să creeze o 
sinteză a creştinismului cu concepţia evoluţionistă a ştiinţei moderne. Desigur că "atomul primordial" este 
echivalentul cosmogonic al "supei primordiale" a lui Darwin (din care se presupune că a apărut si a evoluat 
viata). "Ideea de evoluţie", scria Lemaître, "a jucat un rol important în dezvoltarea astrofizicii... Evoluţia lumii 
poate fi asemuită cu un spectacol de artificii ce tocmai s-a încheiat" (C.G. Lemaître, The Primeval Atom, D. 
Van Nostrand Company, New York, 1950, pp. 87, 78). (n. ed.)J 

Dacă crezi acest lucm, este firesc să crezi că cel mai mare corp, soarele, a apărut primul, iar apoi a făcut să 
apară cumva pământul. Sunt tot felul de teorii despre cum a făcut acest lucru. Unii cred că soarele s-a format 
dintr-un nor de gaze si praf, iar căldura sa a făcut ca gazul să fie eliminat, rămânând numai praful, care s-a 
condensat si s-a răcit, formând planetele. Alţii cred că soarele s-a ciocnit parţial cu o stea călătoare, făcând 
gazele să fie smulse de pe suprafaţa solară, gaze care mai târziu s-au transformat în planete. Diferitele teorii 
sunt în întregime speculaţii, fiindcă nimeni nu a fost acolo în acele momente, iar astfel de lucruri nu mai au loc 
în prezent. Poate că ele sunt în concordantă cu ceea ce credem noi că trebuie să fie adevărat, întrucât ni se pare 
că toate corpurile mai mari trebuie să fie anterioare celor mai mici. Dar după Cartea Facerii si după Sfinţii 
Părinţi, pământul - acest mărunţiş neînsemnat, această picătură din univers - a fost primul, iar grozavul soare a 
apărut după el. 

Astăzi filosofilor atei le place să spună că dimensiunea relativă a pământului dovedeşte că omul e doar o 
picătură pierdută în univers. Ei spun: "Pământul este atât de mic, iar universul atât de mare - deci evident 
universul e mai însemnat decât omul, iar Dumnezeu nu a făcut totul pentru om". Dar dacă gândeşti în termenii 
celor spuse de Părinţi - că soarele a fost făcut după ce pământul exista deja - atunci este limpede că totul a fost 
făcut pentru om. 

STUDENT: în galaxia noastră există mulţi alţi sori. Spun ceva Sfinţii Părinţi despre aceşti sori ? 

Părintele SERAFIM: Nu, fiindcă ei cunoşteau mai puţin despre alcătuirea universului decât ştim noi acum. 
Pur si simplu nu există practic vreun motiv să vorbim prea mult despre ei, în afară de a spune că ei se află acolo 
si că i-a făcut Dumnezeu. Singuml loc unde ştim că locuieşte omul este numai acesta. 



STUDENT: Există vreo contradicţie între înţelegerea ortodoxă a facerii lumii si faptul că există mai mult decât 
un soare ? 

Părintele SERAFIM: Nu, fiindcă pentru noi există un singur soare. 

STUDENT: Ceilalţi sori sunt stele. 

Părintele SERAFIM: Da. Pentru noi nu sunt sori. Soarele e un lucru deosebit, centrul vieţii noastre, care ne dă 
lumină si căldură, pe lângă care creştem si fără de care nu putem trăi. Celelalte stele nu sunt pentru noi centrale, 
ca aceasta. Dacă ar exista alţi sori, cu alte pământuri, lucrurile s-ar complica. Dar nu avem nici o dovadă că 
ceva de felul acesta ar fi adevărat. 

Scripturile si Părinţii privesc întotdeauna lucrurile asa cum se văd de pe pământ. Nu te poţi plasa într-un loc 
ipotetic, în vreo altă galaxie, ca să te uiţi înapoi spre pământ. Acesta e un mod cu totul abstract de a privi 
lucrurile, fiindcă noi nu ne aflam acolo, ci aici. Nouă ni s-a spus ceea ce avem nevoie să ştim spre a ne mântui 
sufletele, nespunându-ni-se nici măcar un singur lucm despre aceşti alţi sori, planete etc. Dacă ne-ar fi fost de 
folos să le ştim, Dumnezeu ni le-ar fi spus. 

Este totuşi un lucru interesant: toate datele sondelor spaţiale trimise către alte planete până acum parcă ne-ar da 
indicaţii deliberate spre a ne arăta că pământul este locul vieţii. Alte locuri sunt corpuri moarte. 

STUDENT: Ce părere aveţi despre speculaţiile privitoare la flintele de pe alte planete ? 

Părintele SERAFIM: Oamenii care caută fiinţe de pe alte planete intră în legătură cu o întreagă filosofie 
ocultă a vieţii care vorbeşte despre existenta unor fiinţe superioare ce vin să ne salveze si să ne dea ajutor; nu 
trebuie decât să ne prosternăm în fata lor si ei ne vor da toate puterile de care avem nevoie. In fapt, toate 
miturile despre flinte de pe alte planete corespund cu ceea ce ştim despre diavoli si despre felul cum ei lucrează. 
Dacă începem să speculăm despre aceste fiinţe si ne lăsăm cuprinşi de idei despre rase superioare de 
extraterestri - totul duce către diavoli. In afară de îngeri, singurul fel de fiinţe inteligente despre care ştim sunt 
diavolii. 



6. Creationistii ştiinţifici 

Părintele SERAFIM: Există o mulţime de scrieri în prezent privitoare la problema creaţiei si evoluţiei, 
problemă ce a devenit vitală mai ales în ultimii zece sau douăzeci de ani. 

Recent a apărut un articol foarte părtinitor în revista Time, unde erau luaţi în râs cei ce sunt împotriva evoluţiei, 
prezentaţi ca nişte fraieri - imbecili ce se întorc la vremurile de dinaintea Procesului Maimuţelor al lui Scopes, 
si asa mai departe. 

["Darwin din nou pe banca acuzaţilor - Creationistii Tstiintificif atacă teoria evoluţiei", în rev. Time, 16 martie 
1981, pp. 80-82. Articolul se încheia cu un citat din Theodosius Dobzhansky: "Nimic nu are sens în biologie, 
decât numai în lumina evoluţiei. " (n. ed.)J 

Dar citirea scrierilor unora dintre creationisti este ceva foarte interesant. Există un grup in San Diego, numit 
Institutul de cercetări creationiste, care a scos câteva cărţi foarte interesante. Una dintre ele se numeşte "Creaţia: 
realităţile vieţii", abordând câteva dintre problemele ştiinţifice; o alta este despre fosile: "Evoluţie ? Fosilele 
spun nu !" Există o carte excelentă cu titlul "Creationism ştiinţific", destinată a fi manual pentru licee. Mai 
există o carte bună si serioasă despre dinozauri, deloc greoaie. Ea nu pomeneşte nimic despre evoluţie, ci doar 
spune povestea dinozaurilor. Este o carte pentru oameni ce vor să citească fără să li se bage pe gât tot felul de 
ipoteze ştiinţifice. 



Grupul de care am pomenit este foarte bun, căci nu încearcă să se ocupe de Biblie. Ei ştiu că nu pot pătrunde în 
şcolile publice dacă fac acest lucru, astfel că scot cărţi (precum Creationismul ştiinţific) ce prezintă materialul 
dintr-un punct de vedere pur ştiinţific. Si nu îl prezintă doar ca nişte antievolutionisti, ci prezintă două modele. 
Asa cum v-am vorbit despre modelul copernican fată in fată cu cel ptolemeic, ei prezintă modelul creationist 
fată în fată cu cel evoluţionist, apoi pun întrebarea: care model explică mai bine faptele ? Cartea Creationismul 
ştiinţific dă o serie de fapte, apoi dă explicaţia conform modelului creationist si conform celui evoluţionist. Ei 
cred că modelul creationist are mai mult sens, căci evolutionistii sunt obligaţi să alcătuiască tot felul de "cicluri" 
si "epicicluri" spre a explica tot felul de lucruri stânjenitoare. 

In 1960, celebrul film "Procesul maimuţelor", despre procesul lui Scopes din 1925, a influenţat puternic felul 
cum privea publicul larg dezbaterea creatie/evolutie. Filmul îl înfăţişa pe faimosul avocat ateu Clarence Darrow 
ca pe un mare erou, întrucât apăra ştiinţa, progresul, viitorul omenirii s.a.m.d. Dar lucrurile nu stăteau chiar asa. 

[în realitate, acest film (bazat pe piesa scrisă de Jerome Lawrence si Robert E. Lee) era o redare foarte 
departe de realitate a procesului si evenimentelor din jurul lui. în viata reală procesul lui Scopes nu a fost o 
acţiune penală serioasă, ci o înscenare juridică folosită ca test de către A.C.L. U. John T. Scopes a fost un 
apărător voluntar, care nu a riscat nicidecum să ajungă la închisoare. Vezi Phillip E. Johnson, Defeating 
Darwinism by Opening Minds, ed. cit.,pp. 24-32.] 

Dar după apariţia filmului mulţi oameni ce stăteau la îndoială în privinţa evoluţiei s-au cam speriat, fiindcă nu 
voiau să fie acuzaţi că sunt împotriva progresului si a ştiinţei. 

Cu toate acestea, în ultimii douăzeci de ani s-au scris câteva tratate ştiinţifice foarte interesante pe această temă, 
punând în discuţie numeroasele "dovezi" îndoielnice asupra evoluţiei, dovezi ce sunt prezentate în manualele 
şcolare ca adevăr si fapt real, dar, când le examinezi mai îndeaproape, descoperi că nu sunt realităţi de fapt. De 
pildă, ei pun în discuţie asa numitul fapt că embrionul uman recapitulează moştenirea sa evolutivă, că pe gât 
există fante branhiale etc. Dar dacă citeşti orice manual evoluţionist de azi despre embriologie, vei afla că 
acesta este un mit. "Pantele branhiale" nu au nimic de-a face cu evoluţia sau cu recapitularea; pur si simplu asa 
se dezvoltă embrionul. De fapt, dezvoltarea creierului, nervilor, inimii etc. înăuntrul embrionului contrazice 
total modul cum ar trebui să aibă loc dacă ar trebui să fie recapitularea moştenirii evoluţioniste. 

Există o mulţime de lucruri despre evolutionism care, chiar dacă nu doreşti să crezi din start una sau alta dintre 
păreri, te fac să te opreşti, să-ti pui întrebări si să chibzuiesti mai mult asupra probelor pro si contra. La fel se 
întâmplă si cu sistemul datării radiometrice si cu interpretarea evolutionist-uniformistă a straturilor geologice. 
Există o carte excelentă a profesorului de geologie Henry Mords, numită Potopul din Cartea Facerii, ce încearcă 
să interpreteze straturile, vârsta ghetii etc. în termenii Potopului lui Noe. Cartea prezintă dovezi si este alcătuită 
foarte ştiinţific. Poţi să o citeşti si să fii sau nu de acord cu ea, dar este prezentată la nivel ştiinţific. 

Institutul scoate lunar un buletin de informaţii numit Acts and Facts, prezentând lucrările lor, si în fiecare 
număr există o mică completare ce tratează un aspect al evoluţiei sau creaţiei. Au avut numeroase dezbateri 
publice in cursul ultimilor cinci ani în universităţi, care s-au bucurat de o bună participare; uneori au venit mii 
de studenţi. Savanţii creationisti sunt foarte bine pregătiţi - au citit tot ce s-a scris recent - pe când savanţii 
evolutionisti sunt adesea asa de încrezători în ei însisi, încât nu prea sunt la curent cu ultimele evenimente. 
Astfel că în ultimul număr al revistei Science, care e foarte evoluţionistă, unul dintre articole spune că s-a ajuns 
într-o situaţie asa de proastă în prezent - savanţii evolutionisti sunt asa de prost pregătiţi si predau studenţilor 
asa de precar - încât nu ai decât să aduci un savant creationist cu trei sau patru fapte din ultiniii cinci ani, si-i va 
reduce la tăcere pe evolutionisti. Astfel că evolutionistii au început să se trezească si să-si spună că si-au 
neglijat datoria de a-si creste odraslele în spiritul cuvenit. Acum încearcă să-i educe mai bine, spre a se întoarce 
la principiile originare ale evoluţiei. 



7. Diferite idei evoluţioniste 

Părintele SERAFIM: Există o doză atât de mare interpretare personală cuprinsă în teoria evoluţionistă, încât, 
dacă ceri evolutionistilor să-ti explice cum are loc evoluţia, nu se pot pune de acord asupra unui singur răspuns. 
Ei obişnuiau să spună că evoluţia are loc prin selecţie naturală cuplată cu mutaţiile: mici schimbări care, după 
un număr de generaţii, duc în final la un nou fel de creatură. Dar se întâmplă că mutaţiile sunt, în general, asa de 
dăunătoare, încât nu se poate explica nici un fel de progres prin mutaţii. Chiar în prezent se discută aprins dacă 
nu ar trebui eliminat complet gradualismul darwinist si să se adopte o altă teorie. Ultima idee la care au revenit 
- o idee lansată în urmă cu patruzeci de ani - se numeşte teoria "monstrului dătător de speranţă". Proeminentul 
genetician Richard Goldschmidt [de la Berkeley University of California] a lansat această idee fiindcă a văzut 
că cumularea selecţiei naturale cu mutaţia nu poate produce structuri complexe. 

[Teoria a fost respinsă la început de darwinisti, în 1940, când a fost propusă pentru prima dată de 
Goldschmidt, dar a fost reabilitată în 1980 de evoluţionistul Stephen Jay Gould de la Harvard, în cunoscutul 
său articol "Reîntoarcerea monstrului dătător de speranţă ". (n. ed.)J 

De pildă, nu poţi explica ochiul printr-o serie de schimbări treptate, căci fie ai ochi, fie nu ai. Organismul care 
ar dobândi dintr-o dată retina sau altă parte a ochiului nu ar avea la ce să o folosească. Trebuie să se 
împerecheze cu o creatură cu aceleaşi caracteristici, iar apoi caracteristica trebuie să se păstreze până ce se 
dezvoltă într-o formă superioară, ca in final să se dezvolte ochiul întreg. Pur si simplu acest lucru nu se poate 
întâmpla; nu are nici un sens. Ochiul trebuie să apară dintr-o dată întreg. 

[In cartea sa The Blind Watchmaker (Ceasornicarul orb) (1985), apologistul neodarwinist Richard Dawkins a 
încercat să explice evoluţia ochiului. Argumentele lui Dawkins au fost respinse cu probe de către biochimistul 
Michael Behe în fecunda sa carte Darwin's Black Box (Cutia neagră a lui Darwin) (1996), ed. cit., pp. 15-22; 
36-39. Phillip Johnson comentează: "A trece de la Dawkins la Behe este ca si cum ai trece din biblioteca 
copiilor în laborator" (Johnson, Objections Sustained, ed. cit., p. 54). (n. ed.)] 

Prin urmare, Goldschmidt a sugerat că evoluţia are loc în salturi - mutaţii pe scară largă ce duc la un "monstru 
dătător de speranţă" care este în stare să supravieţuiască si să se reproducă. 

Goldschmidt a invocat această teorie spre a explica originea păsărilor. Aripa unei păsări e un lucru extraordinar. 
Dacă o reptilă are doar un os ce îi iese din spate, ea nu va fi prea bine adaptată supravieţuirii. Ea trebuie să aibă 
două aripi întregi care funcţionează, si trebuie să existe un mascul si o femelă cu acelaşi fel de aripi ca să le 
poată reproduce. Deci ideea "monstrului dătător de speranţă" sugera că o reptilă a depus un ou din care a ieşit o 
pasăre ! Oamenii se întorc acum cu seriozitate la această idee si caută să găsească un acord între ea si 
darwinism, dându-si seama că micile schimbări nu pot produce structuri extrem de complexe. 

[Un alt motiv pentru care paleontologul Stephen Jay Gould voia să reabiliteze teoria "monstrului dătător de 
speranţa" era nevoia de a argumenta lipsa speciilor intermediare din arhiva fosiliferă. Revizuirea teoriei lui 
Goldschmidt de către Gould, numită "echilibru punctual", este dezbătută în mod curent de către evolutionisti. 
Vezi Johnson, Darwin on Trial, ed. cit., pp. 32-44 si Denton, Evolution: A Theory in Crisis, ed. cit., pp. 192-95. 
(n. ed.)] 

Ideile de acest fel trebuie discutate de savanţi, dar si pentru noi este interesant să ştim despre ce anume discută. 



8. Limitele schimbării biologice 

Părintele SERAFIM: Oricare dintre speciile existente încă în prezent în jurul nostru descinde, într-o 
succesiune neîntreruptă, din acelaşi fel de creaturi din trecut. Sunt multe specii ce nu mai există azi; dar până la 
stingerea lor au rămas acelaşi fel de făpturi care erau de la început. 

înăuntrul fiecărui fel de creaturi se pot observa numeroase schimbări. De pildă, coteiul si ciobănescul german 
provin din acelaşi fel, dar rămân tot câini, si se pot împerechea si reproduce. La fel se întâmplă si cu "rasele" de 
oameni: deşi arată foarte diferit, toate tin de acelaşi fel. 

Cei ce îsi spun creationisti nu susţin că nu există schimbări. Există o mulţime de schimbări în natură, dar toate 
au loc între anumite limite. Iată întreaga problematică a dezbaterilor despre evoluţie si creaţie: sunt oare limitele 
bine definite după "gen" - care poate să nu fie exact acelaşi lucru cu "specia" - ori totul provine dintr-un glob 
originar de materie organică ce s-a dezvoltat, dând toate felurile de lucruri. Tot ceea ce ştim în prezent despre 
codul genetic pare a fi împotriva ideii din urmă. Un organism nu poate "evolua" în ceva ce nu se potriveşte cu 
codul său genetic [Adică ceva aflat in afara marjei de variaţie specificate de ADN pentru acel organism anume, 
(n. ed.)]. In prezent o mare parte din discuţiile dintre evolutionisti se învârt in jurul întrebării cum este posibil 
acest lucru. Noi încă nu am aflat cum. 

[Cartea cea mai bună pe această temă este Not by Chance ! (Nu întâmplător !) de Dr. Lee Spetner, expert în 
codul genetic, (n. ed.)] 



9. "Evoluţia umană" 

STUDENT: Ce credeţi despre oamenii fosili care au fost descoperiţi ? 

Părintele SERAFIM: In ultimii ai au apărut o mulţime de teorii. In Africa, soţii Leakey făceau tot felul de 
descoperiri în fiecare an. Bineînţeles că fiecare persoană ce face descoperiri doreşte ca "omul" său să fie 
strămoşul întregii omeniri; astfel că vrea să răstoarne toate ideile anterioare, să aducă una nouă si să pretindă că 
el a găsit "veriga lipsă". Asa că luăm întotdeauna cu prudentă spusele acestor oameni. 

In 1959 Louis si Mary Leakey au descoperit un craniu al unei specii stinse de maimuţe, Australopithecus 
("Maimuţa sudică"), despre care toată lumea a presupus că era maimuta-strămos pentru toţi oamenii fosili - 
Homo erectus etc. Cinci ani mai târziu ei au anunţat că au descoperit fosile umane în acelaşi strat cu cele ale 
Australopithecului. 

[Statutul de maimuţă dispărută al Australopithecului a fost stabilit încă din 1954 prin anatomie comparată de 
către zoologul Solly Zuckerman. Faptul că oameni adevăraţi au trăit în acelaşi timp cu australopithecii indică 
faptul că aceştia din urmă nu au nimic de-a face cu originea omului. In urma descoperirilor soţilor Louis si 
Mary Leakey, fiul lor Richard Leakey a descoperit si el fosile de Australopithecus si Homo erectus în acelaşi 
strat. (n. ed.)] 

întrucât s-au găsit si unelte de piatră, ei si-au numit noua descoperire Homo habilis sau "Omul îndemânatic". 

["Din 1964 încoace", scrie Richard Milton, ,homo habilis a fost reevaluat si s-a sugerat că unul din oasele 
mâinii este o bucată de vertebră, că alte două oase ar fi putut aparţine unei maimuţe ce trăia în copaci, si că 
alte sase provin de la un ne-humanoid neidentificat. Dar oricare ar fi meritele descrierii originare, rămâne 
faptul că Homo habilis este o fiinţă umană - nu veriga lipsă. S-a calculat că Homo habilis avea un creier mic: 
poate doar jumătate din mărimea celui al oamenilor moderni obişnuiţi. Dar, asa cum a arătat Dr. A..T. White, 
habilinele erau si mici de statură, astfel că creierul lor nu era mic în raport cu mărimea corpului, fiind mai 
curând asemeni pigmeilor moderni. 



într-adevăr, unul din aspectele hazlii ale descoperirii lui Homo habilis este acela că în timp ce darwinistii îsi 
concentrau atenţia să interpreteze oasele degetelor si vertebrele la Olduvai Gorge (locul unde s-au descoperit 
fosilele lui Homo habilis), încercând să alcătuiască scrisorile de acreditare ale acelei creaturi ca fiind veriga 
lipsă, se pare că au trecut cu vederea faptul că la numai câteva sute de mile spre vest, în pădurile Zairului, se 
află populaţia Mbuti, care au de obicei doar - patru picioare si sase inci - înălţime si, ca statură, mărime a 
creierului si chiar ca mod de viată sunt comparabili cu Homo habilis. Dar aceşti Mbuti sunt oameni moderni în 
toată puterea cuvântului, cu excepţia faptului că nu se uită la documentare TV si nu primesc premii de la 
societăţile de finanţare a ştiinţei" (Shattering the Myths of Darwinism, ed. cit., pp. 206-207). Vezi si Lubenow, 
Bones of Contention, ed. cit., pp. 157-166. (n. ed.)] 

Acest lucru a întors pe dos întregul scenariu al evoluţiei umane, fiindcă în teoria evoluţionistă un strămoş nu se 
poate găsi în acelaşi strat cu descendenţii săi. Si Homo erectus a fost scos din locul său si plasat după Homo 
habilis; iar acum se spune că fiinţele umane ce au folosit unelte de piatră au trăit în urmă cu două milioane de 
ani. 

Bineînţeles că toate aceste lucruri sunt doar presupuneri. Există atâtea lipsuri si dificultăţi in feluritele teorii, 
încât fiecare evoluţionist încearcă mai mult să-si impună propriile pretenţii. 

Există chiar si mistificări de-a dreptul. Când studiam zoologia la facultate, în anii 1950, una dintre dovezile 
evoluţiei omului era "Omul de Piltdown". începând din 1890, a existat o căutare concertată pentru a se găsi 
veriga lipsă, despre care se credea că ar fi jumătate maimuţă si jumătate om. Asa că, în 191 1, un englez isteţ pe 
nume Charles Dawson a luat un craniu uman, 1-a combinat cu osul maxilar al unei maimuţe si a completat dinţii 
de maimuţă. Un an mai târziu Teilhard de Chardin a descoperit si caninul care lipsea. Cu maxilarul său foarte 
primitiv si craniul foarte avansat, acest "Om de Piltdown" a fost socotit a fi un strămoş evoluţionist al omului. 
Unii savanţi l-au pus la îndoială si au avut discuţii aprinse, dar marea majoritate l-au acceptat. In sfârşit, in 
1950, nişte savanţi l-au testat cu metoda de datare cu Carbon 14, care dă rezultate destul de precise până pe la 
2000-3000 de ani vechime. Ei au descoperit că o parte era mai veche, iar cealaltă era mai nouă, astfel că s-a 
dovedit că erau două creaturi diferite. [în 1982, imediat după moartea Părintelui Serafim, s-a descoperit că 
maxilarul aparţinea cu siguranţă unui urangutan, (n. ed.)] Prin urmare, totul a fost discreditat. 

STUDENT: Ce ne puteţi spune despre descoperirile craniilor omului de Neanderthal ? 

Părintele SERAFIM: în prezent se acceptă că Omul de Neanderthal este Homo erectus: aceeaşi specie cu 
omul, dar altă varietate - nu mult mai diferită fată de om decât este englezul de chinez. 

[La sfârşitul anului 1980 câţiva evolutionisti au sugerat ca omului de Neanderthal să i se redea vechea 
denumire de Homo neanderthalensis. Totuşi chiar si aceştia admiteau că neanderthalienii erau contemporani 
cu fiinţele umane moderne si se puteau încrucişa cu ei. Vezi Lubenow, Bones of Contention, ed. cit., p. 68. (n. 
ed.)] 

De fapt, oamenii fosili sunt foarte puţin numeroşi. Si, desigur, totul se bazează pe felul cum interpretezi: este 
om sau maimuţă ? 

[ Richard Leakey îsi citează colegul paleontolog David Pilbeam care spunea: "Dacă ai aduce un om de ştiinţă 
inteligent dintr-o altă disciplină si i-ai arăta slabele dovezi pe care le-am găsit, cu siguranţă că ti-ar zice: Las- 
o baltă; nu prea ai cu ce să mergi mai departe. Desigur, nici David si nici alţii dintre cei implicaţi în 
cercetarea omului nu pot urma acest sfat, dar rămânem deplin conştienţi de pericolele de a trage concluzii din 
probe atât de incomplete" (Richard E. Leakey, The Making ofMankind, Michael Joseph, Londra, 1981). (n. 
ed.)] 

Nu este chiar simplu să găseşti ceva între cele două specii. Pe nici o fosilă pe care o vezi, fie că e a oamenilor 
"primitivi" sau a maimuţelor "avansate", nu scrie "Eu sunt strămoşul oamenilor de azi". Deci nu poţi spune dacă 
e strămoş, văr sau nici un fel de rudă. Depinde cum interpretezi. Până acum nu există de fapt vreun om vechi 
convingător care să arate cu adevărat ca si cum ar fi intermediar între om si maimuţă. Există diferite feluri de 
oameni fosili, unii "primitivi", unii cu cranii mari, unii cu cranii mici; dar nu se deosebesc între ei mai mult 

decât se deosebesc diferiţii oameni ce trăiesc în prezent. Deci cei ce trebuie să aducă dovezi în acest caz, cred 
eu, sunt aceia care vor să dovedească că unul se trage din celălalt. 

Desigur că toată problema descendentei unuia din celălalt ridică o mulţime de întrebări fată de textul Facerii - 
de pildă, despre genealogii. Dacă omul are milioane de ani vechime, trebuie să alcătuieşti nişte uriaşe epicicluri 
spre a rezolva genealogiile Patriarhilor. Unii chiar spun că Patriarhii nu sunt persoane adevărate: ei ar fi în 
realitate doar nişte denumiri pentru mari perioade de timp. 



10. Limitele investigaţiilor ştiinţifice 

STUDENT: Nu sunt surprins când spuneţi că ideile despre evoluţia umană se schimbă, pe măsură ce se 
descoperă mai multe lucruri ce contribuie la teoria evoluţiei. Până la urmă vom vedea cum întreaga imagine a 
evoluţiei iese la lumină. 

Părintele SERAFIM: Totul depinde de premisele de la care porneşti, fiindcă adeseori premisele sunt foarte 
puternice. 

STUDENT: Vreau să spun că în general, în ştiinţă, ei merg cu o teorie, apoi descoperă că presupunerile lor 
erau incorecte, asa cum ati spus. Apoi sunt nevoiţi să-si schimbe teoria, iar acest lucru este un pas, un spor de 
cunoaştere în ştiinţă. 

Părintele SERAFIM: Da. Există unele puncte slabe si în teoria evoluţiei însăşi, asa cum se înfăţişează astăzi. 
Desigur, trebuie să înţelegem că si cuvântul acesta are mai multe înţelesuri. Evoluţia unei anumite varietăţi de 
cintezoi sau asa ceva - nu are legătură cu discuţia noastră. Este vorba doar de o schimbare înăuntrul aceleiaşi 
firi. Dar evoluţia ca teorie despre originea lumii - acest lucru e dincolo de domeniul ştiinţei. Este o speculaţie 
despre începuturi, la fel ca anticele speculaţii greceşti despre infinitatea lumii sau existenta ei veşnică etc. 

Spre a putea să accepţi teoria evoluţionistă despre origini, asa cum e prezentată de obicei în prezent, trebuie să 
accepţi că cele Sase Zile ale Facerii nu sunt o lucrare suprafirească, adică o lucrare de tip diferit fată de ceea ce 
se întâmplă în prezent. După tâlcuirea Bisericii, este o mare deosebire: au existat Sase Zile ale Facerii, în care 
Dumnezeu a făcut întreaga lume, lucru pe care nu îl mai face defel astăzi. Deci nu se poate deduce cum anume 
au fost. Probabil că poţi face deducţii cel mult până în acel punct, dar nu poţi deduce cum a fost cu adevărat 
începutul. Deci cred că în această privinţă savanţii ar trebui să fie mult mai puţin dogmatici în felul cum privesc 
si discută despre începutul însuşi. 

Textul Facerii arată foarte clar că cele sase lucrări au fost cu totul în afara sferei cunoaşterii noastre de azi. Nu 
putem sti nimic despre ele, afară de ceea ce Dumnezeu însuşi a ales să ne descopere. Tocmai de aceea as zice că 
savanţii rămân pe dinafară când încearcă să deducă începutul din ceea ce se întâmplă în prezent. Poţi duce ideea 
uniformistă (adică faptul că toate s-au petrecut cu aceeaşi viteză cu care se întâmplă acum) până la un anumit 
punct - poate până la câteva mii de ani. Mai departe este foarte îndoielnic că totul s-a petrecut mereu în mod 
constant. 



11. Cronologia biblica 

STUDENT: Ştim oare cât de vechi este pământul după cronologiile biblice ? 

Părintele SERAFIM: Problema este controversată. Textul grecesc (Septuaginta) si textul ebraic (masoretic) al 
Facerii sunt diferite. După Septuaginta, lumea are cam 7500 de ani vechime;594 după textul ebraic, are cam 
6000 de ani vechime. Este o discrepantă evidentă. Cum putem rezolva probleme de acest tip ? Părinţii admit că 
poate exista o oarecare greşeală care să se fi transmis; pot fi simple greşeli de copiere etc. Fericitul Augustin are 
un întreg capitol despre acest lucru. [Fericitul Augustin, Cetatea lui Dumnezeu 15.13. (n. ed.)] Poate că unii 
copişti au adăugat sau au scos ici si colo câte o sută de ani atunci când au copiat textul. Părinţii admit că în 

Scriptură pot fi mici greşeli. Nu există nici o învăţătură patristică care să spună că trebuie să definim lumea ca 
având exact 7490 de ani vechime. Poate fi ceva mai mult sau ceva mai puţin: nu este ceva atât de important. 

Dar faptul că Adam a trăit acum şapte sau opt mii de ani, sau a trăit în urmă cu milioane de ani - aceasta este o 
întrebare importantă. Este un subiect însemnat ce influenţează întregul text al Facerii. Trebuie să înţelegem cine 
a fost Adam - dacă a fost sau nu o persoană s.a.m.d. Dacă a trăit în urmă cu milioane de ani, apar o grămadă de 
întrebări pe care trebuie să ti le pui despre felul cum omenirea a interpretat tradiţia începând de atunci. 



12. Preexistenta sufletelor, reîncarnare si evoluţie 

STUDENT: De ce credea Origen că sufletul a coborât in timp din tărâmul duhovnicesc ? 

Părintele SERAFTM: Se afla sub influenta unor filosofi care spuneau că materia este rea. Oamenii priveau în 
jur si vedeau că păcatele se produc din pricina cărnii, astfel a apărut ideea, mai ales între maniheisti si cei cu 
invătături similare, că materia însăşi este răul iar sufletul e un lucru nobil, întemniţat în materie. De aici au 
ajuns la ideea că sufletul a petrecut odinioară într-un alt tărâm. 

STUDENT: De ce au coborât sufletele în materie dacă materia este rea ? 

Părintele SERAFIM: După Origen, aceasta se datora faptului că au păcă tuit în acel alt tărâm. Este vorba de o 
concepţie dualistă asupra universului: există un aspect bun - sufletul, si unul rău - materia, trupul. Pe de altă 
parte, concepţia creştină vede sufletul si trupul laolaltă, cunoscând că trupul se va transfigura cu adevărat. De 
fapt, cum vom vedea când vom studia Cartea Facerii, trupul la început era diferit de felul în care a ajuns după 
cădere. 

STUDENT: A fost oare influenţat Origen de idei orientale ? 

Părintele SERAFIM: Neîndoielnic. La Alexandria, unde trăia Origen, ve neau oameni din India care predau 
acolo. Unul dintre profesorii lui Origen era din India. 

STUDENT: Ideea preexistentei sufletelor seamănă cu ceea ce învaţă hin duismul despre transmigrarea 
sufletelor si "reîncarnare". 

Părintele SERAPTM: Corect. 

STUDENT: Si ce legătură are cu evoluţia ? 

Părintele SERAFIM: Ideea aflată îndărătul cosmogoniei evoluţiei este aceea ca totul provine dintr-un singur 
filament: la început a existat o singură picătură, din care provin toate vietăţile: animale, insecte, plante etc. 
(Desigur, teoria are imense dificultăţi, fiindcă trebuie să arăţi cum anume, în acea pică-' tură originară, au apărut 
simultan codul genetic si mijloacele translatării sale; apoi trebuie să arăţi cum s-a adăugat informaţia spre a 
produce codul genetic pentru om si toate celelalte creaturi. Acest lucru nu a fost nicicând realizat.) 

Ideea "reîncarnării" se aseamănă prin faptul că, după concepţia vechilor budisti, hinduşi, greci si romani, ea 
cuprindea transmigrarea in diferite creaturi, fiare sălbatice, insecte si chiar plante. (în vremurile moderne 
oamenii au schimbat această idee: ei susţin că în "vieţile anterioare" au fost fiinţe umane, fiindcă nu le place 
ideea de a fi fost maimuţe sau copaci sau altoeva. Oamenilor le place să creadă că au fost Napoleon sau Iulius 
Cezar, dar nu le place să creadă că au fost o grindă de stejar pe undeva prin Roma. Se linguşesc pe ei însisi.) 

îndeobşte, putem spune că ideea că totul este una - ca un singur "Lanţ de Lumină" ce se împarte în diferite 
feluri de fiinţe - nu este deloc acceptata de Sfinţii Părinţi. Ei spun că toate felurile de făpturi au fost prezente la 
început, iar sămânţa lor produce acelaşi fel de făpturi până la sfârşitul vremii. 

13. Natura Raiului 

Părintele SERAFIM: înainte de a începe un nou capitol, poate cineva să facă un rezumat despre felul cum era 
Raiul pământesc ? 

STUDENT: Nu este lumea materială asa cum o cunoaştem noi, dar nici un tărâm intelectual, ci unul oarecum 
intermediar. E mai curând un loc fizic rarefiat. 

Părintele SERAFIM: Da. Si era pe pământ sau în cer ? 

STUDENT: Niciunde. Cred că era ridicat deasupra pământului. 

Părintele SERAFIM: Da, dar de fapt la început era parte a pământului, chiar dacă era probabil pe un loc mai 
înalt. Iar acum ? 

STUDENT: Este un loc care există în mod real, dar nu poţi ajunge acolo într-un mod lumesc, geografic. 

Părintele SERAFIM: A mai fost cineva acolo în ultimele mii de ani? 

STUDENT: Tâlharul de pe cruce [cf Luca 23, 43]. 

Părintele SERAFIM: Asa e, dar el nu s-a mai întors să ne povestească. S-a întors oare cineva ? 

STUDENT: Sfântul Andrei cel Nebun pentru Hristos din Constantinopole. 

Părintele SERAFIM: Da. Si mai cine ? 

STUDENT: A mai fost un bucătar dintr-o mănăstire. 

Părintele SERAFIM: Corect, Sfântul Eufrosin Bucătarul. 

STUDENT: Este vreunul dintre cei pomeniţi în cartea Sufletul după moarte ? 

Părintele SERAFIM: Da, sunt unii dintre cei pomeniţi acolo care s-au reîntors ca să ne povestească. Ei spun 
întotdeauna, precum Sfântul Pavel, că nu pot descrie exact ceea ce au văzut. Ei dau anumite descrieri ale 
Raiului (de pildă Sfântul Andrei vorbeşte despre plante, o grădină minunată, si cerul însuşi deasupra ei), dar e 
ceva asa de departe de experienţa noastră normală, încât nu pot vorbi prea mult despre el. Ei au văzut starea în 
care urmează sa ajungem în veacul viitor. 

Raiul a fost un loc aparte de pe pământ care a fost făcut, după Sfântul Efrem Şirul, împreună cu plantele, în 
Ziua a Treia. în Ziua Şasea Dumnezeu 1-a aşezat în el pe om. La obârşie a fost un loc al pământului, ca spre a 
arăta că omul era sortit să urce de pe pământ la cer. Nu era în întregime material, ci dintr-o materie rafinată pe 
care nu o înţelegem. Dar, din pricina căderii omului, acest aspect ceresc al pământului - o parte specială a 
pământului dintru început - s-a ridicat cumva si a dispărut din vederea noastră, deşi încă suntem în stare să ne 
întoarcem în el. In acelaşi timp, după cădere, pământul dintru început a căzut întru stricăciune. 

STUDENT: Când a fost făcut iadul după părerea Părinţilor ? A fost făcut o dată cu facerea cerurilor sau o dată 
cu facerea pământului ? 

Părintele SERAFIM: Iadul nu a fost făcut în mod concret, tot asa cum nici răul nu a fost făcut în mod concret. 
Iadul este doar locul si starea unde au căzut îngerii căzuţi. Cu alte cuvinte, într-un anumit sens, ei însisi l-au 
făcut. Scriptura vorbeşte despre locul "gătit diavolului si îngerilor lui" [Mat. 25, 41], dar nu pomeneşte cum a 

luat flintă. Nu ni se povesteşte amănunţit nici despre îngeri, nici despre căderea lor; există doar scurte referiri 
ici-colo. Este vădit că acestea s-au petrecut înainte de apariţia şarpelui din Cartea Facerii. 

Mai sunt alte întrebări ? Este greu de înţeles acest concept despre un lucru care nu e nici cu totul material, nici 
cu totul duhovnicesc ? 

STUDENT: Suntem foarte obişnuiţi să gândim dualisdc: materialul in opoziţie cu spiritualul. 

Părintele SERAFIM: Asa este. în veacul viitor vom avea trupuri, dar vor fi trupuri duhovniceşti. Va fi un 
tărâm asemănător cu Raiul de la început, deşi Raiul era mai "grosier", adică relativ material. Tărâmul viitor va 
fi un sălaş duhovnicesc, dar în acelaşi timp în el vor exista trupuri 

[Sf. Simeon Noul Teolog scrie despre zidirea reînnoită din veacul viitor: "Toate vor fi mai presus de cuvânt, ca 
unele ce vor întrece toată gândirea, iar fiind duhovniceşti si dumnezeieşti, se vor uni cu cele inteligibile si se 
vor face un alt Rai inteligibil si un Ierusalim ceresc, asemănat si unit cu cele cereşti, si o moştenire neclintită a 
fiilor lui Dumnezeu" (Discursuri teologice si etice, ed. cit., p. 130). (n. ed.)J 

Care a fost primul exemplu de astfel de trup ? 

STUDENT: Hristos înviat. 

Părintele SERAFIM: Da - trupul înviat al lui Hristos, care putea trece prin usi închise si prin ziduri. Putea 
arăta că mănâncă, deşi El nu avea nevoie să mănânce; El avea răni ce puteau fi atinse, dar arăta asa de diferit, 
încât ucenicii nu L-au recunoscut atunci când L-au văzut. Este o stare foarte tainică, totuşi tine de trup. 

STUDENT: Dacă Adam si Eva nu ar fi căzut, ar fi putut Adam să înainteze până la starea desăvârşirii fără 
Hristos ? 

Părintele SERAFIM: Teoretic poţi gândi si asa. E o altă problemă faptul dacă Hristos ar fi venit oricum. 
Dumnezeu ştia ce voia să facă de mai înainte si ştia cum se vor petrece lucrurile. Si lucrurile erau astfel, încât 
Hristos a venit. Dar nu ar fi fost nevoie ca El să vină să ne mântuiască dacă Adam nu ar fi păcătuit. 

Desigur, sunt lucruri foarte adânci. Mai târziu voi cita câteva dintre slujbele ce vorbesc despre aceste lucruri. 
Teologia Bisericii ni se dă necontenit în slujbe, fiindcă ea ne face să ne amintim de unde venim si încotro 
mergem. 



14. Voinţa liberă 

STUDENT: Când Adam a căzut, si-a dat seama în acel moment că are voinţă liberă ? 

Părintele SERAFIM: De îndată ce nu a ascultat, si-a dat seama că era gol, a văzut că fugea de Dumnezeu si a 
început să caute scuze. Cu alte cuvinte, i s-a deschis întreaga cale care este urmarea păcatului. Deci a văzut 
acest adânc în el însuşi - că era în stare să aleagă răul, chiar dacă nu ar fi vrut cu adevărat s-o facă. 

STUDENT: Deci nu era cu totul conştient de voia sa liberă până în acel moment ? 

Părintele SERAFIM: Ei bine, Părinţii spun că, deşi era matur cu trupul si foarte înalt cu cugetul, totuşi era 
încă foarte naiv, nefiind încercat. Era în starea bunătăţii fără să fi fost ispitit de către rău. 

STUDENT: Deci a ştiut Adam ce anume face atunci când a căzut ? 

Părintele SERAFIM: Ştia un lucru: că există o poruncă. Dar nu era încă încercat în ascultarea poruncilor si, în 
simplitatea sa, a căzut. 

STUDENT: înainte de a mânca din măr, Adam conştientiza ce este răul ? 

Părintele SERAFIM: Cred că începutul conştientizării răului a fost, proba bil, atunci când a observat că există 
ispite. 

[ Sf. Ioan Gură de Aur scrie: "Adam [înainte de cădere] ştia că ascultarea era bună si neascultarea era rea; si- 
aceasta a aflat-o încă mai limpede când, după ce a mâncat din pom, a fost izgonit din Rai si lipsit de acea 
fericire" (Opt omilii, la Facere 7, 3). (n. ed.)J 

De nu ar fi căzut, conştientizarea în sine i-ar fi putut fi ca si cum ar fi gustat din pom fără a cădea. Dacă ar fi 
fost matur si pregătit, ar fi putut cunoaşte urmările răului fără a cădea el însuşi în rău. 

Totuşi, aceasta e doar părerea mea. Părinţii nu vorbesc despre acest as pect aparte, dar spun că pomul 
cunoaşterii binelui si răului este numai pentru oameni maturi. 

(în treacăt fie spus, nici unul dintre Sfinţii Părinţi nu spune că fructul a fost măr. Nu ni se spune nimic anume 
despre aceasta; era doar un pom cu fructe.) 



15. Facerea lui Adam si a Evei 

STUDENT: Dumnezeu a creat doar un bărbat si o femeie ? Sau Adam si Eva sunt reprezentanţii unui anume 
fel de persoane sau grup de persoane ? 

Părintele SERAFIM: El a creat întreaga fire omenească într-un om - întâiul om, Adam - iar din carnea lui a 
luat-o pe prima femeie. Din ei provine restul omenirii. 

STUDENT: Când Dumnezeu a creat-o pe Eva din coasta lui Adam, a luat însuşirile proprii firii femeieşti din 
Adam sau a înzestrat-o cu alte însuşiri complementare ? 

Părintele SERAFIM: Nu ni se spune. I-a dat toate acele însuşiri pe care trebuia să i le dea, pornind de la acea 
coastă. Coasta unui bărbat nu produce o femeie; deci este o minune. Dumnezeu a luat o parte din Adam spre a 
arăta că obârşia omenirii este una singură. întregul omenirii este deja prezent în omul dintru început. Oricine s-a 
născut după aceea - din acest unic om - are aceeaşi fire, acelaşi chip al lui Dumnezeu, care se vădeşte în suflet. 

STUDENT: Trupul si sufletul omului erau făcute de la început să fie despărţite ? 

Părintele SERAFIM: Nu. Dacă Adam nu ar fi murit, nu am mai fi avut de ce să vorbim despre trup si suflet, 
fiindcă trupul însuşi s-ar fi subţiat si s-ar fi făcut asemenea sufletului. Până la urmă am fî ajuns în starea de trup 
duhovnicesc. 

STUDENT: Dumnezeu a insuflat un suflet si în Eva ? 

Părintele SERAFIM: Pe calea pe care o ştie El, i-a dat si ei acelaşi lucru pe care 1-a dat lui Adam. Nu ni se dau 
amănunte de acest fel. Este pur si simplu o minune dumnezeiască. 

STUDENT: De ce se numeşte Hristos al doilea Adam ? 

Părintele SERAFIM: Noi suntem urmaşii lui Adam. Chiar dacă Adam nu ar fi căzut si nu s-ar fi pus început 
modului de reproducere animală, ar fi existat un mijloc oarecare de naştere din acest unic om. Toţi oamenii se 
trag din Adam, astfel că Adam este ca si omenirea. Adam a nimicit întregul plan pentru omenire, dar Dumnezeu 
a fost mai "isteţ", căci El si-a "închipuit" de mai înainte cum să împlinească planul fără Adam. Prin urmare, 
Acela prin Care este reaşezată firea dintru început a omului, prin Care ni se dă prilejul să fim din nou în Rai, se 
numeşte al Doilea Adam. 

STUDENT: Oare nu spune Sfântul Pavel despre felul cum moartea a venit la toţi printr-un singur om ? 

Părintele SERAFIM: Asa e, moartea a venit de la un om si viata vine de la un Om. 

[Cor. 15, 21-22: Că de vreme ce printr-un om a venit moartea, tot printr-un om si învierea morţilor. Căci, 
precum în Adam toţi mor, asa si în Hristos toţi vor învia. (n. ed.)J 

Fiindcă Adam a gustat din pom, firea noastră s-a schimbat. De-aceea, când vorbesc despre firea omului, Sfinţii 
Părinţi se referă uneori la firea căzută, stricăcioasă, pe care o avem ca urmare a căderii; dar uneori (de pildă 
Awa Dorothei) vorbesc despre firea dintru început a omenirii, spre a ne da o imagine a stării la care ar trebui să 
ne întoarcem. 

Dar, fiindcă a venit vorba, ideea romano-catolică este diferită. Ei spun că întru început omul era firesc, având 
un har supraadăugat care îl făcea suprafiresc; iar când a căzut, a pierdut harul si s-a întors la starea în care a fost 
făcut. Este o concepţie cu totul diferită, care se potriveşte cu evoluţia, căci dă de înţeles că întreaga creaţie era 
naturală la început, iar Dumnezeu nu a făcut toate nestricăcioase. După concepţia romano-catolică, Adam nu a 
fost făcut nemuritor; el a devenit nemuritor atunci când Dumnezeu i-a adăugat harul. Dar în concepţia ortodoxă 
omul a fost făcut nemuritor; întreaga sa fire era diferita, iar când a căzut acea fire s-a deformat si s-a schimbat. 
Desigur, ne putem încă întoarce la starea dintru început, dar numai dacă harul lui Dumnezeu, prin Hristos 
însuşi, ne ridică din nou. 

STUDENT: Dar starea la care noi ne străduim să ajungem nu este starea în care era Adam; este starea în care 
Adam ar fi trebuit să ajungă. 

Părintele SERAFIM: Corect. Dar starea dintru început este chipul celeilalte stări, fiindcă era deja aproape de 
ea. 



16. Mintea lui Adam 

STUDENT: Cunoaşterea pe care o avea Adam era o revelaţie dumnezeiască. El nu si-a dobândit cunoaşterea 
asa cum facem noi acum. Este corect ? 

Părintele SERAFIM: Da. Când animalele au venit înaintea lui el nu ştia despre ele. El le-a dat dintr-o dată 
ceea ce Dumnezeu i-a pus în minte. 

STUDENT: Totul era duhovnicesc. 

Părintele SERAFIM: Da. Era ceva foarte înalt. Avem o imagine a acestui lucru atunci când un părinte văzător 
cu duhul vede pe cineva pentru prima oară si îi spune pe nume, îi spune păcatele si îi spune ce să facă pentru a- 
si mântui sufletul. Este exact acelaşi lucru. Este lucrarea lui, dar numai prin harul lui Dumnezeu. Mintea sa îi dă 
această informaţie neaşteptată, dar el poate face acest lucru numai fiindcă este în legătură directă cu Dumnezeu. 

STUDENT: Spun oare Sfinţii Părinţi că închipuirea tine de firea noastră căzută ? 

Părintele SERAFIM: Da. 

STUDENT: închipuirea este acum atât de prezentă în gândirea noastră ! 

Părintele SERAFIM: Corect. 

STUDENT: Cum anume gândea Adam ? Cum spun Părinţii că era starea mintii sale ? 

Părintele SERAFIM: Era starea numită trezvie, nipsis in greceşte. Cu alte cuvinte, el privea lucrurile si le 
vedea asa cum sunt. Nu era "gând" duplicitar. 

[Sf. Grigorie Sinaitul (1265-1346) scrie: "începutul si pricina gândurilor este împărţirea prin neascultare a 
amintirii simple si unitare a omului. Prin aceasta a pierdut si amintirea de Dumnezeu. Căci, făcându-se din 
simplă compusă si din unitară felurită, si-a pierdut unitatea împreună cu puterile ei" (Cuvinte felurite despre 
porunci 61, Filocalia voi. 7, ed. cit., p. 108). (n. ed.)J 

De fapt, nu numai că se uita la ele si le vedea asa cum sunt, ci a si numit toate făpturile pe măsură ce veneau 
înaintea lui. 

STUDENT: Dar am auzit pe unii zicând că închipuirea e legată de puterile noastre creative, care sunt 
oglindirea puterilor creatoare ale lui Dumnezeu. Acesta e un lucru bun, în felul acesta realizăm lucruri 
minunate... 

Părintele SERAFIM: Depinde ce anume înţelegi prin cuvântul "închipuire". Ea are mai multe aspecte. Unul 
dintre aspecte este capacitatea creatoare, care e parte a firii noastre originare. 

STUDENT: Si cu această capacitate a numit Adam făpturile ? 

Părintele SERAFIM: Corect. Dar în starea noastră căzută acest talent creator se amestecă cu gândirea 
duplicitară: priveşti lucrurile si îti închipui altceva. Deci cuvântul "închipuire" are două înţelesuri, dar in starea 
noastră căzută este întotdeauna legat de gândirea duplicitară. 

[ Sf Maxim Mărturisitorul (580-662) învaţă: "Mintea lui Adam la început nu era pătrunsă de închipuire, care 
stă între minte si gânduri, clădind un zid în jurul mintii si neîngădumdu-i să intre în cele mai simple si lipsite de 
chipuri raţiuni (logoi) ale existentelor zidite" . Sfântul Nicodim Aghioritul (1748-1809) explică cum anume 
amăgeşte diavolul prm închipuire: "Diavolul are o foarte strânsă legătură si familiaritate cu închipuirea... 
Căci el, fiind creat de Dumnezeu întâi ca o minte simplă si fără formă ori chip, ca si ceilalţi îngeri 
dumnezeieşti, a ajuns mai târziu a iubi formele si închipuirea. Inchipuindu-si că îsi poate aşeza scaunul mai 
presus de ceruri si se poate face precum Dumnezeu, a căzut din starea de înger de lumină si s-a făcut diavol al 
întunericului... Diavolul foloseşte închipuirea ca unealtă a sa. Ell-a înşelat pe Adam prin închipuire si i-a 
stârnit în minte nălucirea de a fi asemenea cu Dumnezeu. Înainte de neascultare, Adam nu avea însuşirea 
închipuirii" (Sf. Nicodim Aghioritul, Războiul nevăzuţi, 25). (n. ed.)] 

STUDENT: După părerea Sfinţilor Părinţi, de ce a apărut închipuirea si gândirea duplicitară ? 

Părintele SERAFIM: Aceasta pare a fi o parte firească a stării noastre căzute. Nu mai vedem lucrurile 
întocmai cum sunt, fiindcă suntem slabi - suntem, într-un fel, incapacităţi. Privim lucrurile si nu prea le mai 
vedem asa cum sunt. Când ne trezvim, reuşim; dar de obicei nu suntem în stare. 

STUDENT: Acum vedem ca prin oglindă, în ghicitură [1 Cor. 13, 12]. 

Părintele SERAFIM: Asa este. Adam vedea întreaga zidire limpede, atât zidirea de jos, cât si pe cea de sus. Si, 
prin urmare, cunoştea pe deplin realitatea de fapt a tuturor lucrurilor, numai că avea nevoie de experienţă spre a 
fi încercat. 

STUDENT: Am citit undeva că oamenii îsi folosesc închipuirea spre a recâştiga imaginea Raiului pe care l-au 
pierdut. 

Părintele SERAFIM: Bine, poţi să spui asa, căci e evident că omul, odată căzut, tânjeşte după fericire. Chiar 
necredincioşii si oamenii care socotesc că ei nu cred în Dumnezeu si nu ar accepta Raiul sau ceva de felul 
acesta - toţi tânjesc după fericire. Si, desigur, numai în Biserică primim plinătatea fericirii si aflăm calea către 
ea, care trece prin urmarea lui Hristos pe Cruce. Dacă te apuci de scris poezii, eşti foarte înflăcărat vreme de o 
zi, dar în ziua următoare cazi în deprimare. Pur si simplu nu poţi să treci dincolo de firea ta în acest mod. Ca să 

poţi să-ti depăşeşti firea căzută este vădit că Cineva de sus trebuie să te ridice. însuşi Acela ce a tăcut firea 
trebuie să te schimbe. 

STUDENT: M-ar interesa să aud mai multe despre felul cum a numit Adam animalele. 

Părintele SERAFIM: întrucât Adam era la început într-o stare de nepătimire, mintea sa era într-o stare foarte 
înaltă atunci când Duirmezeu a adus animalele înaintea lui ca să le dea nume. Adam a dat nume animalelor 
după însuşirile lor. Cu alte cuvinte, el avea un fel de facultate suprafirească; mintea sa era limpede ca cristalul, 
încât vedea imediat care erau însuşirile fiecărei făpturi si ce nume trebuie să aibă. Desigur, limba vorbită de el 
s-a pierdut. Noi nu mai avem acea limpezime a mintii; este un lucru cu totul mai presus de noi. 

Sfântul Simeon Noul Teolog spune că Adam era "un împărat nemuritor peste o zidire nemuritoare" - nu doar 
Raiul, ci întregul pământ. Desigur, Raiul a fost făcut ca să-i fie sălaş. El a fost plăsmuit în afara Raiului, pe pă 
mânt, iar apoi dus în Rai, locuinţa sa. Animalele nu erau direct în Rai; ele au fost "aduse" acolo. Nouă ne-ar 
părea a fi nişte fiinţe paradisiace, dar de fapt ele erau în afara hotarelor Raiului si au fost aduse în el atunci când 
Adam le-a numit. Când Adam a căzut, s-a întors pe pământul de unde venise. A fost trimis din nou afară, să 
trăiască pe pământ cu sudoarea frunţii sale. 



17. Raiul si cerul 

STUDENT: în viata viitoare omul va fi în Rai sau în cer. Raiul si cerul sunt acelaşi lucru sau nu ? 

Părintele SERAFIM: Din punctul nostru de vedere, al celor ce suntem asa de departe, este acelaşi lucru. 
Mulţumeşte lui Dumnezeu dacă ajungi în oricare din ele. Dar se pare că vor exista deosebiri, fiindcă multe 
lăcaşuri sunt [Ioan 14, 2] si locuri osebite; adică unii sfinţi aiung la o mai mare libertate, mai mare apropiere de 
Dunmezeu, iar alţii abia de intră. Si cei blânzi vor moşteni pă mântui [Ps. 36, 11; cf. Mat. 5, 5]. Sfântul Simeon 
Noul Teolog spune că aceasta înseanmă că cei blânzi vor moşteni chiar pământul acesta de aici. Deci se pare că 
unii se vor afla pe pământ, cu putinţa de a merge mai sus, alţii vor fi pe trepte mai înalte. Nu ni s-a descoperit 
totul; am fost lăsaţi doar să aruncăm o privire. Dacă vom intra în acea stare, vom vedea exact ce se întâmplă. 

întreaga zidire - cea care trebuia să fie întru început - va fi din nou. Nu ni s-a spus dacă vor fi exact aceleaşi 
fiare sălbatice anume (căci fiecare făptură individuală are o "personalitate" diferită). Dar vor fi aceleaşi făpturi. 
Se pare că va fi exact acelaşi şarpe, numai că vom fi prieteni cu el. Chiar scorpionii si tot restul... Dacă nu te 
mai pot vătăma, atunci toate aceste animale nu mai stârnesc spaima. 

STUDENT: Drepţii care au murit deja, precum noii mucenici - se află în Rai, în cer sau într-un loc aparte ? Ce 
învaţă Părinţii despre aceasta ? 

Părintele SERAFIM: Nu putem decât să ne luăm după vedeniile unor oameni, precum Sfântul Salvius [din 
Albi] care a murit si a ajuns în cer. De obicei, când este vorba în mod specific de Rai, se vede verdeaţă. Dar 
Sfântul Salvius a ajuns într-un alt loc, unde nu creştea ceva verde, ci erau doar o mulţime de oameni în alb: 
sfinţi, mucenici. Cu alte cuvinte, ei sunt în cer. Sfântul Andrei cel Nebun pentru Hristos, când s-a dus în Rai, nu 
a văzut oameni, dar a văzut oameni în cer. Nu ni dau amănunte despre lucruri de felul acesta. 



18. Diavolul 

STUDENT: în legătură cu vrăjmăşia dintre Adam si şarpe: ati spus că diavolul îl pizmuia pe Adam înainte de 
cădere din pricina bunătăţilor revăr sate asupra lui. Dar ati mai spus si că Adam era inferior şarpelui. 

Părintele SERAFIM: Diavolul e superior fiindcă e fiinţă mintală. Nu e supus trupului. Trupul e un element 
inferior; deci el este superior. Dar omul urmează să dobândească ceea ce diavolul a pierdut, adică Raiul si cerul. 
Tocmai de aceea, până azi, diavolul este numai mânie. Iti poţi închipui diavolul chiar si după psihologia 

omenească. Gândeste-te: aveai viată nemuritoare si ştiai că eşti osândit la iad. Apoi o altă flintă, mai prejos de 
tine, nevrednică nici măcar să o scuipi, urmează să dobândească ceea ce tu ai pierdut. Bineînţeles că vei ajunge 
groaznic de invidios, căci pentru tine nu există pocăinţă. Vei continua să încerci să faci tot ce este cu putinţă ca 
să îl aduci si pe el în aceeaşi stare în care te afli tu. 

STUDENT: Ati citat din Facere, acolo unde se spune că şarpele va înţepa călcâiul [Pac. 3, 15]. Oare astfel 
încearcă să ne aducă înapoi în starea în care este el - lipsit de orice nădejde ? Ar fi corect să spunem că în acest 
fel el încearcă să ne împiedice mersul împreună cu Dumnezeu ? 

Părintele SERAFIM: Da. Se pot da multe interpretări acelei propoziţii. înseamnă că diavolul nu are putere să 
facă prea mult. Dacă ar fi ridicat, atunci ar fi un duşman primejdios; ne-ar musca peste tot. 

STUDENT: Dar dacă nu poate face prea mult, cum de e în stare să ne smulgă din orice stare si să ne tragă în 
cele mai de jos ? 

Părintele SERAFIM: Dacă avem harul lui Dumnezeu si nu cooperăm cu diavolul, nu poate; numai dacă noi 
înşine ne lăsăm voinţa să fie ademenită de către diavol. De fapt, noi înşine ne putem lăsa ademeniţi, asa cum a 
fost Adam, chiar fără diavol. Adam putea să păcătuiască si fără diavol, fiindcă văzuse înfăţişarea plăcută a 
fructului oprit si avea deja ispita de a-1 dori pentru sine peste porunca lui Dumnezeu. 

STUDENT: Poate că e o întrebare cam fără rost, dar ati putea să spuneţi ceva despre îmblânzitorii de şerpi 
indieni ? Este într-adevăr ciudat felul cum fac ca şerpii să se ridice, să stea drept si asa mai departe. 

Părintele SERAFIM: E semnificativ faptul că se ocupă tocmai de acest fel de făpturi. Aceasta arată că, pe 
undeva, se lucrează cu dracii. La modul general, se poate spune si asta. 

STUDENT: Este satana folosit ca unealtă de Dumnezeu ? 

Părintele SERAFIM: Oho ! Asta-i o întrebare adâncă. 

STUDENT: Stiti cum Dumnezeu 1-a lăsat pe satana să-1 ispitească pe Iov. 

Părintele SERAFIM: E adevărat. Noi nu credem in dualism: că există un Dumnezeu si un diavol, si că se luptă 
între ei - cum cred maniheii. Noi credem că, de fapt, Dumnezeu stăpâneşte totul; si chiar când lucrurile merg 
împotriva Lui, le foloseşte fie pentru mai marea Lui slavă, fie spre a-i aduce pe oameni la mântuire. Deci totul 
în lume se întâmplă fie pentru că Dumnezeu voieşte asa, fie pentru că îngăduie să fie astfel, din pricina 
libertăţii, spre a face să se împlinească un bine si mai mare. 

Satana are o personalitate independentă, dar pe termen lung el este cel care pierde. Chiar când pricinuieste un 
lucru înspăimântător, precum Revoluţia Rusească, din ea ies Noii Mucenici, o cutremurătoare pildă pentru 
oameni. Vă puteţi închipui ce s-ar fi întâmplat cu Rusia fără Revoluţie, după cum mergeau lucrurile. Probabil că 
ar fi fost mai rea Grecia de azi - un loc înfricoşător de impregnat cu duhul lumesc, ortodox doar cu pretenţiile - 
însă în loc de aceasta a fost pedepsită. Deci, de fapt, din Revoluţie a ieşit ceva bun, în ciuda faptului că diavolul 
a vrut răul. Diavolul e independent, poate face rău, dar Dumnezeu scoate întotdeauna bine pentru cei ce a căror 
voinţă doreşte binele. 

STUDENT: Nu-i asa că diavolul nu poate face nimic fără îngăduinţa lui Dumnezeu ? 

Părintele SERAFIM: Nu, nu poate. Când spunem că diavolul a fost legat pentru o mie de ani - timpul între 
întâia si a doua ventre a lui Hristos aceasta nu înseamnă că nu poate face nimic. înseamnă că poate face doar ce 
îi îngăduie Dumnezeu. 

[Sf. Petru Damaschinul (sec. XI) învaţă: "Nu este nimic întâmplător sau rău în zidire, si chiar ceea ce are loc 
împotriva voii lui Dumnezeu este schimbat în chip minunat de către Dumnezeu în ceva bun. De pildă, căderea 
diavolului nu a fost voia lui Dunmezeu, dar totuşi ea a fost întoarsă în folosul celor ce se mântuiesc" (Filocalia, 

voi. 5). La fel scrie si Sf Macarie Egipteanul: "Stăpânitorul lumii acesteia [diavolul] le este celor prunci cu 
duhul toiag de povătuire si bici care bate. Prin aceasta, precum s-a mai spus si înainte, lor le pricinuieste slavă 
mare si cinste tot mai multă prin necazuri si ispite, căci din acestea au prilejul de a se face desăvârşiţi, iar sieşi 
îsi găteşte o mai mare si mai grea osândă. Peste tot, prin el se împlineşte o mare iconomie. Cum s-a zis undeva, 
răul ajută binelui printr-o intenţie care nu vrea binele. Căci sufletelor bune si cu o voinţă bună si cele ce par de 
întristare li se sfârşesc în bine, precum zice Apostolul: Celor ce iubesc pre Dumnezeu, toate li se lucrează spre 
bine (Rom. 8, 28)" (Filocalia, voi. 5, Ed. IBMBOR, Bucureşti 1976, p. 315). (n. ed.) După Sfinţii Părinţi, cei "o 
mie de ani" pomeniţi în Apocalipsă 20, 2 reprezintă perioada între întâia si a doua venire a lui Hristos. Noi ne 
aflam acum în această perioadă. Vezi Arhiepiscopul Averchie Tausev si Părintele Serafim Rose, Apocalipsă în 
învăţătura Sfinţilor Părinţi, Ed. Icos, 2000, pp. 216-217. (n. ed.)] 

Când cineva umblă în harul lui Dumnezeu, atunci numai dacă el însuşi cade din acela poate diavolul să-i facă 
ceva. Când avem ispite, ele sunt asemeni şarpelui ce înţeapă călcâiul: sunt ceva mărunt si trebuie să ne 
dezbărăm de ele. Numai dacă ne lăsăm copleşiţi de ele cădem în deznădejde, mânie si tot felul de păcate. Deci 
puterea diavolului e foarte limitată. 

STUDENT: Dar înainte de Hristos nu era asa. 

Părintele SERAFIM: înainte de venirea lui Hristos, satana avea mult mai multă putere, fiindcă fiecare se 
închina idolilor, care erau demonici. 

STUDENT: Dar în întregul ansamblu al lucrurilor, totul era în planul lui Dumnezeu. 

Părintele SERAFIM: Sigur că da, dar e un lucru foarte tainic. Totul e cu prins în plan, si totuşi fiecare 
persoană este liberă să facă ceea ce doreşte în acest plan. Iar Dumnezeu scoate bunătate si bună rânduială din 
toate Iu crurile, indiferent câţi demoni sau oameni doresc să facă rău. 



19. Trupul duhovnicesc al lui Hristos 

STUDENT: Cum se potriveşte Hristos cu locul unde se află acum sfinţii si cu starea la care spuneţi că trebuia 
să ajungă Adam ? 

Părintele SERAFIM: Iisus Hristos este Dumnezeu. 

STUDENT: Da, si Lui îi slujesc sfinţii; dar are El un trup duhovnicesc asa cum vor avea sfinţii ? 

Părintele SERAFIM: Da, are încă trupul Său. Sfântul Andrei, de pildă, L-a văzut pe Hristos tronând în cer. 

STUDENT: Dar El este Dumnezeu deja fiinţă, si noi ne împărtăşim cu El duhovniceste. 

Părintele SERAFIM: Da, Dumnezeu este pretutindeni. El este Lumina. Dar Hristos se află si în cer, în trupul 
Său cel înviat. Cum se întâmplă practic acest lucru nu suntem vrednici să ştim; adică, dacă vom merge alături 
de El, vom sta de vorbă cu El. Dar ia gândiţi- vă - El a mers pe pământ cu ucenicii Săi. 

STUDENT: Asa se explică. El este Dumnezeu deja fiinţă, dar... 

Părintele SERAFIM: Dar a luat trup. S-a făcut asemeni nouă, si deci acel trup este acolo, în lumea cealaltă. în 
cer ne vom întâlni cu Dumnezeu duhovniceste, dar si cu El în trupul Său. 

STUDENT: Si vom avea părtăsie cu el în fiinţa Sa ? 

Părintele SERAFIM: Nu. Există o învăţătură a Sfântului Grigorie Palama despre fiinţa si energiile lui 
Dumnezeu. Noi nu avem nici un contact direct cu Dumnezeu în flinta Sa, dar îl cunoaştem în energiile Sale (în 
har). 

STUDENT: Deci sfinţii nu au contact cu flinta dumnezeirii ? 

Părintele SERAFIM: Nu, ei au contact prin energii, si astfel se fac părtaşi cu Dumnezeu. Noi nu putem gândi 
ca Dumnezeu: nu putem gândi gândurile Sale sau să gândim ce anume făcea înainte de facerea lumii, sau alte 
lucruri de acest fel. Putem doar să participăm după cum ne îngăduie El, prin harul Său. 



20. Tăria cerului 

STUDENT: Ce anume era tăria ? 

Părintele SERAFIM: Iată o întrebare foarte interesantă. Dati-mi voie să fac un scurt rezumat. Textul Facerii 
vorbeşte despre o tărie ce despărţea între apa care era sub tărie si între apa care era deasupra tăriei (Fac. 1, 7). 
Mai târziu, în Grecia antică, a apărut teoria că universul era compus din zece sfere, cu pământul, luna si fiecare 
planetă ocupându-si propria sferă. 

[ Prorocul Moisi, autorul Cărţii Facerii, a trăit în secolul XVI î.H. Conceptul grecesc al universului sferic a 
fost lansat întâi de Pitagora, în sec. 6 î.H. si revizuit de Euxodus în sec IVd.H. (n. ed.)J 

Unii, sub influenta acestei teorii, au crezut că textul Facerii învaţă că exista un fel de castron de sticlă peste 
pământ. Sfântul Vasile cel Mare a discutat anume această problemă, spunând că nu exista asa ceva: era doar o 
forţă a naturii care despărţea apele de deasupra - adică un fel de ape mai rarefiate - de apele de dedesubt. 

In vremea lui Noe, când a început Potopul, ferestrele cerului s-au deschis si apele au intrat. Cu alte cuvinte, se 
pare că tăria "s-a sfărâmat", astfel că acea forţă naturală ce ţinea apele de deasupra a fost cumva dezlegată. 
Acesta e unul din motivele pentru care Potopul a fost un dezastru universal. Apele de sub pământ s-au ridicat în 
sus, si în acelaşi timp apele ce se aflau mai înainte deasupra tăriei au venit în jos. 

Există o teorie foarte incitantă, avansată de unele persoane, în legătură cu faptul că curcubeul a fost dat lui Noe 
ca semn că nu va mai fi un nou potop, ceea ce arată că ploaia asa cum o cunoaştem si curcubeul legat de ea au 
fost experiate atunci pentru prima oară. Unele studii au arătat că în urmă cu vreo cinci mii de ani s-a produs o 
anumită schimbare în atmosfera pământului care a permis radiaţiei cosmice să o străbată. 

[Studiile respective se bazau pe măsurarea formării radiocarbonului in atmosfera superioară a pământului, 
care are loc printr-un complicat set de reacţii între radiaţia cosmică ce pătrunde si Nitrogenul 14 din 
atmosferă. Data de cinci mii de ani a fost furnizată de Robert L. Whitelaw, consilier nuclear si profesor de 
inginerie mecanică la Virginia Polytechnic Institute and State University. Vezi Scientific Creationism, ed. cit., 
pp. 165-166. (n. ed.)] 

Este foarte posibil ca apele de deasupra tăriei să fi fost un strat de nori peste întregul pământ, ce producea un 
efect de seră. Resturile fosile din întreaga lume dovedesc faptul că în trecut pământul avea un climat cald 
universal, cu multă umezeală, pentru o viată vegetală si animală îmbelşugată. Pe lângă dovezile fosile, acelaşi 
lucru îl dovedeşte si faptul că există resturi de animale în solul îngheţat din Insulele Arctice din nordul Siberiei 
- zone ce nu ar fi putut întreţine astfel de animale în condiţiile climatice prezente. 

[După E.H. Colbert, un evoluţionist, "Multe linii de dinozauri au evoluat în timpul celor 100 de milioane de ani 
sau mai mult ai istoriei mezozoice în care au trăit... în acele zile pământul avea un climat tropical sau sub- 
tropical pe mare parte a suprafeţei uscatului său, iar în întinsele ţinuturi tropicale exista o abundentă de 
vegetaţie luxuriantă. Pământul era ses si nu existau munţi înalţi care să formeze bariere fizice sau climatice" 
("Evolutionary Growth Rates in the Dinosaurs", Scientific Monthly, august 1949, p. 71). W..T. Arkell, în cartea 

sa Jurassic Geology ofthe World (Hafner Publishing Co., New York, 1956, p. 615) scrie: "O floră destul de 
bogată de tip temperat prospera înăuntrul sau în apropierea ambelor Cercuri Polare, arctic si antarctic, in 
Groenlanda de Est si în Grahamland. " în 1991, rămăşiţele fosile ale unui dinozaur vegetarian, de 25-30 de 
picioare lungime, au fost descoperite la vreo 400 de mile de Polul Sud. încă si mai aproape de Pol (cam la 250 
de mile), geologii au găsit mii de frunze bine păstrate, păstrându-si structura celulară originală si conţinutul 
organic. (Vezi Raymond Chris, Chronicle of Higher Education, 20 martie, 1991). (n. ed.) 

J.K. Charlesworth, in cartea The Quaternary Era (Edward Amold Co., Londra, voi. 2, 1957, p.650) afirmă: 
"Marile turme de mamuţi si alte animale (Insulele Noii Siberii din nordul îndepărtat al Asiei au dat mamuţi, 
rinoceri păroşi, boi moscaţi, antilope saiga, reni, tigri, vulpi arctice, gulo-gulo, ursi si cai printre cele 66 de 
specii animale), aveau nevoie de păduri, fanete si stepe pentru a se hrăni... si nu ar fi putut trăi într-un climat 
precum cel prezent, cu vânturile sale îngheţate, iernile pline de zăpadă, solurile îngheţate si mlaştinile de 
tundră care există mai tot anul. " (n. ed.)] 



21. "Localizarea" Raiului 

Părintele SERAFIM: Legătura dintre Rai si lumea contemporană este una foarte adâncă, fiindcă la început 
Raiul era parte a pământului - un loc mai înalt, ca un fel de munte. Când Adam a fost scos afară din Rai, a 
coborât în jos pe pantă si a început să trăiască acolo. Apoi Cain avea să coboare si mai jos. 

STUDENT: In Facere se spune că râul ce ieşea din Rai s-a despărţit si s-a transformat în Eufrat si în alte râuri. 

Părintele SERAFIM: Da. Se pomenesc patru râuri, interpretate de obicei ca fiind Tigrul, Eufratul, Nilul si 
Gangele. Există diferite interpretări. 

STUDENT: Mai există muntele in acel loc ? 

Părintele SERAFIM: Nu. Vedeţi, ceea ce avem în prezent e o altă realitate. Un singur fapt: a venit Potopul lui 
Noe, si se pare că au avut loc catastrofe înspăimântătoare în acea vreme - probabil erupţii vulcanice, munţi care 
se ridicau - ale căror rezultate le vedem acum. Este foarte probabil ca înainte de Noe să nu fi existat cele cinci 
continente pe care le cunoaştem acum era un pământ grozav de diferit. Poate că exista un singur continent. Nu 
avem, de fapt, nici o idee; nu ni se spune nimic despre aceste lucruri. Pământul a devenit asa de diferit, încât azi 
nu mai putem spune cum era. în prezent cele patru râuri nu mai au acelaşi izvor; s-au schimbat. Cu toate 
acestea, poţi arăta locul si poţi spune că în acea zonă este leagănul civilizaţiei antice; se pare că de acolo 
provenim toţi. 

Desigur, acum Raiul a fost despărţit de pământ. Dar oamenii încă ajung în Rai. Ştim despre oameni care au fost 
acolo, precum Sfântul Eufrosin Bucătarul. El a adus înapoi mere, pe care oamenii le-au mâncat ca pe o pâine 
sfinţită. El a experiat Raiul ca si cum ar fi fost ceva fizic, dar era diferit de realitatea noastră materială de fiecare 
zi. Poţi ajunge acolo doar într-o stare de răpire; trebuie să ieşi din tine. Raiul s-a dus acum de la noi, fiindcă 
Adam era la început diferit de ceea ce suntem noi în prezent. El avea o fire mai înaltă. De fapt, Părinţii spun că 
era din carne, dar era o carne oarecum la mijloc între ceea ce numim trup si duh. Este ceva cu totul diferit. 



22. Intre Cădere si Potop 

STUDENT: După izgonirea lui Adam dm Rai, cum era starea de despărţire ? 

Părintele SERAFIM: Adam a fost izgonit din Rai, dar se spune că stătea si privea la el. Era încă vizibil, si 
chiar Cain putea încă să vadă Raiul. Unul dintre Părinţi spune că, probabil, până la Potop oamenii puteau încă 
să vadă Raiul. Nu puteau intra în el, fiindcă erau doi îngeri care îl păzeau, dar ştim că erau oarecum mai 
aproape, fiindcă Dumnezeu vorbea necontenit cu Patriarhii. Era o stare complet diferită, foarte greu de imaginat 

acum, fiindcă după Noe începe noua perioadă în care nu mai avem contact cu Dumnezeu în acest fel. înainte de 
Potop Dumnezeu venea si vorbea direct chiar si cu Cain, păcătosul. 



23. Potopul 

STUDENT: Unii spun că Potopul a avut loc doar între Tigru si Eufrat. 

Părintele SERAFIM: Acela ar fi fost un potop local. Dar în Scriptură ni se descrie un Potop universal, peste 
întreg pământul. 

STUDENT: De-aceea se găsesc scoici pe vârfurile munţilor ? 

Părintele SERAFIM: Da. Desigur, aceasta se datorează si ridicării munţilor. 

Cum anume erau munţii înainte de Potop si cât de mult a urcat apa nu se poate spune in mod decisiv, fiindcă 
este foarte posibil să fi fost o catastrofă atât de mare, încât întregul pământ dinaintea ei să fi fost cu totul diferit. 
Se poate ca toţi munţii să se fi ridicat în acea vreme. Se vor fi creat trăsături geografice si geologice cu totul 
diferite. Oamenii care acceptă ideea Potopului în studiile lor - precum Henry Morris în Potopul din Cartea 
Facerii - spun că cele mai multe stratificări s-au format în timpul si imediat după perioada Potopului, nu vreme 
de milioane de ani. Citiţi cartea. 

24. Tâlcuire patristică si critică textuală modernă 

STUDENT: Oare Moisi a scris fiecare cuvânt din primele cinci cărţi ale Bibliei ? Se ştie exact când au fost 
redactate ? 

Părintele SERAFIM: Când se zice la început "cartea lui Moisi etc", înseamnă "de la Moisi, în tradiţia lui". 
Una dintre cârti (Deuteronomul) pomeneşte de moartea lui Moisi; deci nu el a scris acea parte. Nici Psalmii lui 
David nu au fost scrisi toţi de David. Poate jumătate sunt scrisi de el, iar ceilalţi au fost scrisi de alte persoane. 
Biserica Ortodoxă nu-si pune problema dacă fiecare cuvânt e scris de persoana căruia îi este atribuit. Nu ne 
facem atâtea probleme, fiindcă avem ideea de tradiţie, adică aceasta e cartea lui Moisi, "în tradiţia lui" Moisi. 
Partea principală este chiar de mâna lui; alte părţi au fost adăugate mai târziu, dar toate sunt în tradiţia lui 
Moisi. 

Nu vă pot spune în mod exact când anume au fost redactate cărţile. O mare parte s-au păstrat în tradiţia orală. 
Textul de bază al Facerii a fost descoperit prorocului Moisi. Nu ne facem griji nici măcar să aflăm dacă fiecare 
cuvânt este chiar asa cum 1-a primit. Probabil că protestanţii se vor supăra foarte tare. Dar nu ne facem griji 
fiindcă, dacă se tâlcuieste în Biserică, Biserica însăşi este garanţia că se va păstră în duhul adevărat. Textul 
ebraic si cel grecesc se deosebesc într-o mulţime de amănunte - de pildă, în ce priveşte vârsta Patriarhilor. 

STUDENT: Primul capitol din Facere vorbeşte de cele Sase Zile si de facerea bărbatului si a femeii. Apoi, în 
capitolul al doilea, textul pare a o lua de la început, spunând cum bărbatul a fost plăsmuit din ţărâna pământului, 
iar Eva a fost făcută din coasta lui Adam. Parcă ar fi fost două istorisiri. 

Părintele SERAFIM: Nu, este doar o repovestire a istorisirii dintr-un alt punct de vedere. O relatare se referă 
la obârşia Omului însuşi; cealaltă se referă îndeosebi la obârşia primilor oameni, Adam si Eva. Erudiţii moderni 
obişnuiesc să spună: "Aha, înseamnă că erau doi autori diferiţi, care trebuie despărţiţi, si trebuie cercetat 
punctul de vedere al fiecăruia - ce vrea să spună fiecare ?" Nu este nevoie de asa ceva, fiindcă, chiar dacă textul 
s-a transmis pe undeva într-o formă mai coruptă, totuşi textul de bază a ajuns la noi, si ştim că el, ca întreg, ne 
pune în legătură cu Adevărul. 

Deci tâlcuirea Bisericii este cheia pentru a înţelege cum se armonizează cele două relatări. Când dăm peste 
lucruri de felul acesta, spunem doar că aceeaşi istorisire este povestită din două puncte de vedere diferite - două 
accente diferite. Nu este, de fapt, o dificultate reală. 

Ideea că trebuie să existe doi autori diferiţi sau că există trei Isaia, fiindcă se vorbeşte despre trei perioade 
diferite - este ceva foarte pueril. Erudiţii moderni pornesc de la premisa că nimeni nu poate vorbi despre viitor. 
Bineînţeles că, în spiritul acestei idei, ar trebui eliminaţi toţi prorocii. 

STUDENT: Uneori uităm că există o întreagă scoală teologică ce este în principal umanistă si porneşte de la 
prezumţia că o carte ce vorbeşte despre un lucru din viitor trebuie neapărat să fi fost scrisă mai târziu, astfel 
încât privea, de fapt, spre trecut. 

Părintele SERAFIM: Da, si asta este doar o prejudecată a lor. După credinţa noastră, noi nu putem pur si 
simplu să acceptăm acest lucru, fiindcă noi credem că există proroci. Există o carte de prorocii ce încă nu s-au 
împlinit: Cartea Apocalipsei. După unii erudiţi moderni ea nu vorbeşte despre evenimente viitoare. însă noi 
credem că urmează să vedem împlinirea acelor evenimente în viitor, dar într-o formă care este puţin ascunsă. 
Nu putem spune cu precizie că lumea se va sfârşi în 2005 sau la o altă dată anume; dar, pe măsură ce vedem că 
evenimentele se împlinesc, vedem înţelesul adânc al prorociei care a fost scrisă înainte de eveniment. 

Chiar dacă s-ar putea ca unele părţi ale Cârtii Facerii să fi fost redactate de diferiţi copişti în vremuri diferite, s- 
ar explica astfel unele diferente de limbaj, dar este un lucru cu totul secundar, care nu afectează esenţialul. 
Esenţialul este acesta: despre ce se vorbeşte în aceste texte ? Iată lucrul principal, pe care trebuie să-1 avem în 
minte când tâlcuim orice text sfânt: despre ce anume vorbeşte textul, care e înţelesul său ? Toate micile 
probleme când a fost redactat si în câte feluri a fost redactat (erudiţii chiar analizează textul spre a calcula de 
câte ori sunt folosite anumite cuvinte, evidenţiind anumite sinonime spre a arăta că au fost autori diferiţi etc.) - 
sunt, de fapt, pierdere de timp. Principala întrebare este, iarăşi: care este Adevărul cuprins în el ? Iar cheia 
înţelegerii adevărului din Cartea Facerii sau din oricare dintre cărţile Scripturii este învăţătura Bisericii 
transmisă de Sfinţii Părinţi. 

Important este să acceptăm că textul însuşi e un întreg, si că el vorbeşte despre Adevăr; si trebuie să îi dăm cea 
mai mare cinstire, fiind cuvântul lui Dumnezeu. Când dăm de ceva ce pare a fi o contradicţie, trebuie să privim 
mai în adâncime si să vedem cum au rezolvat-o Sfinţii Părinţi. Din când în când putem veni si noi cu o mică 
interpretare. De pildă, am discutat ideea legată de tărie: nici un Sfânt Părinte nu vorbeşte în mod specific despre 
această teorie. Omul modem s-a gândit la ea, si are ponderea unei teorii, dar nu e din aceeaşi categorie cu 
Adevărul descoperit. E doar un ajutor în tâlcuirea textului. 

Extras din : « CARTEA FACERII, CREAREA LUMII SI OMUL ÎNCEPUTURILOR » - de Ieromonah 
Serafim Rose 

